Επίδραση προσυλλεκτικλων παραγόντων και της επεξεργασίας στην αντιοξειδωτική ικανότητα του ελαιόκαρπου «Χονδροελιά Χαλκιδικής:
Creators: name: Φωτιάδης, Ιωάννης Θεόδωρου
Publisher: name: Aristotle University of Thessaloniki
Year: 2013
Subjects: Ελιά
Χονδροελιά Χαλκιδικής
Αντιοξειδωτικά
Olive
Chondrolia Chalkidiki
Antioxidant

description: Η ποικιλία ελιάς ‘Χονδροελιά Χαλκιδικής’ που καλλιεργείται σε μεγαλύτερο ποσοστό στο νομό Χαλκιδικής, αποτελεί την κύρια πηγή πρώτης ύλης για τη μεταποίηση με τη μέθοδο ισπανικού τύπου στη Βόρεια Ελλάδα. Η συγκεκριμένη μέθοδος είναι αυτή η οποία καλύπτει το μεγαλύτερο ποσοστό των εξαγωγών βρώσιμης ελιάς της χώρας μας. Κατά τη διάρκεια της έρευνας εξετάστηκαν η περιεκτικότητα του καρπού σε φαινολικές ενώσεις και η αντιοξειδωτική ικανότητα των καρπών με τη μέθοδο DPPH και FRAP, σε σχέση με πέντε ημερομηνίες συγκομιδής, σε δύο διαφορετικά υψόμετρα, με τρεις διαφορετικούς τύπους άρδευσης πριν και μετά τη μεταποίηση. Κατά τη διάρκεια της ωρίμανσης μετρήθηκαν οι μεταβολές στο χρώμα, η περιεκτικότητα σε στερεά διαλυτά συστατικά η αντίσταση της σάρκας στην πίεση, καταγράφηκαν τα κλιματολογικά δεδομένα (βροχόπτωση και θερμοκρασία) και έγινε ανάλυση εδάφους. Τα αποτελέσματα των μετρήσεων ανέδειξαν σημαντικές μεταβολές τόσο στις φαινολικές ενώσεις όσο και στην αντιοξειδωτική ικανότητα των καρπών με όλους τους παράγοντες να θεωρούνται στατιστικά σημαντικοί στη συνολική σύγκριση. Λόγω της επίδρασης της μεταποίησης στη συνολική παραλλακτικότητα οι διαφορές στις μετρήσεις εξετάστηκαν χωριστά για τους νωπούς και τους μεταποιημένους καρπούς. Στους νωπούς καρπούς, τα συγκομιζόμενα από τον ημιορεινό ελαιώνα δείγματα έδωσαν τα υψηλότερα αποτελέσματα τόσο στην περιεκτικότητα σε φαινολικές ενώσεις όσο και στην αντιοξειδωτική ικανότητα με τη μέθοδο FRAP. Η επίδραση της άρδευσης εντοπίστηκε στην επιτάχυνση της ωρίμανσης των πεδινών καρπών. Στους μεταποιημένους καρπούς, η ημερομηνία συγκομιδής ήταν ο κύριος παράγοντας παραλλακτικότητας, με την τελευταία δειγματοληψία να αποδίδει τις υψηλότερες μετρήσεις και στη συγκέντρωση των φαινολικών ουσιών αλλά και στην αντιοξειδωτική ικανότητα και με τις δύο μεθόδους.
description: This research aimed in investigating, total phenolic concentration and antioxidant capacity (DPPH and FRAP) of the fresh and processed olive fruits, harvested during fruit maturation from two orchards (located different altitudes) irrigated with three different methods. During the maturation period, changes of the color, solids content of solubles and tissue firmness was measured. The rain and temperature data were recorded and soil analysis was conducted. The results revealed significant differences in both the phenolic compounds and the antioxidant capacity of fruits with all factors involved (fruit maturation, orchard altitude, irrigation method, processing). Owing to the considerable effect of processing on the overall variability, the results were examined separately for fresh and processed fruits. Irrigation found to accelerate fruit ripening particularly in the orchard of low altitude. Fruit collected from the higher altitude had greater phenolic concentration and antioxidant capacity measured by FRAP. In processed fruit, the late samplings resulted in higher phenolic concentration and antioxidant capacity.